«Ընդամենը 4 ամսվա պատմություն ունի ՀՀ Դատական դեպարտամենտի կազմում գործող դատական կարգադրիչների ծառայությունը, սակայն, ի պատիվ դատական համակարգի ու ծառայողների, մենք կարողացել ենք ստեղծել մի ծառայություն, որն այսօր պատրաստ է լիարժեք իրականացնելու իր առջև դրված գործառույթները»,- այսօր Դատական կարգադիչների երդման հանդիսավոր արարողությունից հետո լրագրողների հետ զրույցում նշեց ՀՀ վճռաբեկ դատարանի նախագահ Հավհաննես Մանուկյանը: Նրա խոսքով, ծառայությունը կայացած է, ամուր ու բավականին ուժեղ է և հագեցած է ժամանակակից տեխնիկական և պաշտպանության հատուկ միջոցներով, ինչպես նաև ունի հստակ կանոնակարգված բազա: